ΣΤΟ ΠΡΟΗΓΟΥΜΕΝΟ ΕΠΕΙΣΟΔΙΟ
Μόνο αυτόν εδώ τον κόσμο έχω.
Τι είναι;
Εικονική πραγματικότητα αιχμής. Ζητούν να τo δοκιμάσω.
Γεια σου, λοιπόν.
Καλώς ήρθες στην Προσομοίωση, Ίζι Άις.
Έτοιμος;
Τι λες τώρα!
Δεν μου φεύγει απ' το μυαλό ότι ήμουν όντως εκεί.
Σε κάποιο πραγματικό μέρος.
Κυρία Φίσερ, διατρέχετε σοβαρό κίνδυνο.
Το θέμα είναι πιο περίπλοκο απ' ό,τι φαντάζεστε.
Είναι ζωτικής σημασίας να ξαναμπείτε.
Τις επόμενες ώρες, μπορεί να χρειαστεί να αντέξεις τρομακτικό πόνο.
Σε διαβεβαιώνω, είναι για πολύ ευγενή σκοπό.
Κάποιος προσπαθεί να επικοινωνήσει.
Μας επικήρυξαν στο σκοτεινό διαδίκτυο για εννιά εκατομμύρια. Έτσι είπε.
Μια παραβίαση τέτοιας έκτασης
θέτει όλους εμάς στο Ινστιτούτο Ερευνών σε σημαντικό κίνδυνο.
Με απογοήτευσες, Ντάνιελ.
Μάλιστα, δόκτωρ.
Εντοπίσαμε τον χρήστη.
Η τοποθεσία και η παροδική παρουσία του περιπλέκουν την κατάσταση, ασφαλώς.
Ωστόσο, κάναμε τα απαραίτητα βήματα για την εξάλειψη της απειλής.
Τα οποία είναι;
Αναρτήσαμε μια αγγελία στο λεγόμενο σκοτεινό διαδίκτυο. Είναι...
Ναι, ξέρω τι είναι.
-Η προσφορά έγινε αποδεκτή; -Σχεδόν αμέσως.
Από αξιόπιστα άτομα;
Πρώην στρατιωτικούς. Επίλεκτη μονάδα.
Θα τους παράσχουμε τεχνική βοήθεια.
Δεν θέλουμε μόνο τον πράκτορα νεκρό.
Θέλουμε και όλους όσοι έχουν έστω και μακρινή σχέση μαζί του.
Η ανάρτηση ήταν ξεκάθαρη ως προς αυτό, κυρία.
Καμένη γη.
Έρχεται ντρόουν.
Πήγαινε τη μαμά στο υπόγειο.
Μπορείς να το χακάρεις;
Χρειάζομαι μια παρέα μεθυσμένων ηλίθιων γύρω από τη φωτιά. Να μην πολυκινούνται.
Κάν' το, Ρις, αλλιώς ξεκινάμε χωρίς αυτό.
Μαμά!
ΠΑΡΕΜΒΟΛΗ ΣΕ ΡΟΗ ΝΤΡΟΟΥΝ - ΕΝΑΡΞΗ
-Εντάξει. -Σύνδεσέ με.
Αυτοί οι θλιβεροί καριόληδες δεν έχουν ιδέα με ποιους πάνε να μπλέξουν.
Συνδέθηκα.
ΠΡΩΤΟΚΟΛΛΟ ΑΠΤΙΚΟΥ ΣΥΝΤΟΝΙΣΜΟΥ - ΕΝΕΡΓΟ
Εντάξει.
Έχεις τα μακρύκανά σου;
Μαμά! Ξύπνα! Μαμά, ξύπνα τώρα αμέσως.
Ξύπνα, μαμά.
Μαμά, σήκω.
ΔΙΚΤΥΟ ΕΚΤΟΣ ΛΕΙΤΟΥΡΓΙΑΣ
ΝΤΡΟΟΥΝ - ΚΛΕΙΔΩΜΑ ΣΤΟΧΟΥ
Πέστε κάτω!
Κάλυψη!
Κάτω!
Πέστε κάτω!
Υποχώρηση!
ΝΤΡΟΟΥΝ - ΚΛΕΙΔΩΜΑ ΣΤΟΧΟΥ
ΕΠΙΒΕΒΑΙΩΣΗ - ΕΝΑΡΞΗ - ΚΑΘΑΡΙΣΜΑ
Πού είναι;
Γαμώτο. Έλα, ρε μπάσταρδε. Για έλα.
Ακίνητος! Πέτα το όπλο, ρε!
-Η μαμά; -Όσο γινόταν ο χαμός, κοιμόταν.
Πρόβλημα. Μόνο δέκα πτώματα.
-Συν ένα στο σπίτι. -Και πάλι, λείπουν δύο.
Ξαναπαίξ' το.
Αυτοί του οπλοπολυβόλου.
Μας χάκαραν.
-Ρε πούστη μου. -Μετακινούνται!
-Μου τελειώνουν οι σφαίρες! -Κι εμένα!
-Μη φοβάσαι, δεν θα ορμήσω εκεί πάνω. -Δεν θα σου το ζητήσω.
Μπέρτον!
Ποιος είναι;
Θα μου πει κάποιος τι σκατά συμβαίνει;
Η αδερφούλα σου είπε να περάσω για καμιά μπύρα.
Αλλά δεν μου είπε ότι ετοιμάζατε τέτοιο τρελό πάρτι.
ΠΕΡΙΦΕΡΕΙΑΚΌ
Ελίτα.
Καλά κατάλαβα ότι ήσουν εσύ.
Κοίτα σύμπτωση.
Άσ' τα αυτά, Γουλφ.
Γιατί το λες αυτό;
Έχεις δύο επιλογές.
Μου λες γιατί με ακολουθείς ή τσακίζεσαι από μπροστά μου.
Γνωρίζω ένα άτομο που ψάχνει κάποιες πληροφορίες
σχετικά με τον τωρινό σου εργοδότη.
Το Ινστιτούτο Ερευνών;
Αυτό το άτομο που γνωρίζεις είναι ανόητος, έτσι;
Όπως το βλέπω εγώ, υπάρχουν τρεις πιθανές εκδοχές.
Ανόητος, κλεπτομανής ή η αστυνομία.
Ανόητος δεν είναι.
Κλεπτομανής λοιπόν.
Και γιατί να θέλω να μπλεχτώ σε έναν τόσο δυσάρεστο κόσμο;
Θα υπάρξει ανταμοιβή
η οποία θα υπερκαλύψει κατά πολύ κάθε σου ανάγκη.
Δεν θέλω χρήματα.
Είσαι ευτυχισμένη, Ελίτα;
-Κάθε πρωί... -Πώς τολμάς να το κάνεις αυτό;
...σε ρωτούσα "Είσαι ευτυχισμένη";
Και κάθε φορά έδινες την ίδια απάντηση.
Παρ' όλα όσα συνέβαιναν, παρ' όλο τον όλεθρο γύρω μας.
"Ναι".
Έτσι ξυπνάς ακόμα;
Πρόκειται για πράξη αλτρουισμού, λοιπόν;
Δεν υπάρχουν εύρετρα για τον καλό Σαμαρείτη;
Το ένα δεν αναιρεί το άλλο, έτσι;
Συμφέρον και αλτρουισμός.
Μιλάω σοβαρά. Εμένα δεν μου φαίνεσαι ευτυχισμένη.
Αυτό το άτομο, η πρότασή του ή όπως αλλιώς θες να την πεις,
θα με κάνει ευτυχισμένη, λες;
Λίγη ίντριγκα θα ζωντανέψει κάπως την καθημερινότητά σου.
Πού είναι το κακό σ' αυτό;
Ναι;
Καλά, κομμάτια ακούγεσαι.
ΣΥΝΔΕΣΗ - ΛΕΒ ΖΟΥΜΠΟΦ
Ίσως κι η ώρα έχει τη σημασία της, Λεβ.
Ίσως σου δίνει μια ένδειξη για το επείγον του πράγματος.
Τι συμβαίνει;
Έχω στείλει αμάξι. Περιμένει κάτω.
Είναι 5:00 π.μ. Δεν πάω πουθενά.
Σε πληρώνω.
Και αρκετά γενναιόδωρα, αν δεν απατώμαι,
με βάση αυτήν που θεωρείται η τρέχουσα τιμή για έναν...
Πώς είπαμε ότι αποκαλείς τον εαυτό σου, Γουίλφ; "Επιδιορθωτή";
Θαυμάζω την ωμή απλότητα του τίτλου.
Το μόνο που ζητάω είναι να κάνεις τη δουλειά σου.
Να επιδιορθώσεις ένα πρόβλημά μου, και να το κάνεις τώρα.
Κάποιος προσπάθησε να πάρει την επικήρυξη για την κοπέλα και τους δικούς της.
Ή, ακριβέστερα, μια ομάδα κάποιων.
Και βίαια, θα έλεγα.
Σταθήκαμε τυχεροί, αλλά η τύχη μας είναι δύσκολο να κρατήσει.
Έτσι, οι τεχνικοί μου έφτιαξαν ένα Περιφερειακό για την κοπέλα.
Πρέπει να τη συνδέσεις σ' αυτό, τώρα.
Είναι η ελπίδα μας για να βρούμε την Ελίτα.
Νιώθω την αποδοκιμασία στο βλέμμα σου, Ας.
Τι συμβαίνει πάλι;
Ο φίλος σας, ο κύριος Νέδερτον.
Ανησυχώ μήπως η προσωπική σας σχέση επηρεάζει την κρίση σας.
Μήπως δεν είναι κατάλληλος γι' αυτήν τη δουλειά.
Διότι;
Δεν είναι ο τύπος που πληρώνεις για να μεταφέρει μια τσάντα χρήματα;
Ξεγλιστράει απαρατήρητος και ξεχνιέται.
Ο τύπος που οι αρχές προσπερνούν, επειδή δεν είναι σαν εσάς.
-Δεν είναι... -Πλούσιος μπον βιβέρ;
Απόγονος ένδοξης ρωσικής οικογενείας;
Μαικήνας των τεχνών;
Δολοφόνος.
Είναι ένα κατοικίδιο ζωάκι, υπάκουο και γλυκούλι.
Και η παρούσα κατάσταση ίσως απαιτεί να είμαστε λίγο πιο...
Στυγνοί;
Κάποια μέρα, θα σου πω πώς γνώρισα τον Γουίλφ.
Δεν του αρέσει να μιλά γι' αυτό. Είναι πολύ μετριόφρων.
Πάντως, ας πούμε ότι, όσον αφορά την ικανότητά του να γίνει βίαιος,
είναι ένας από μας.
Ειδικά όταν του δώσεις το κατάλληλο κίνητρο.
Και κανείς δεν έχει μεγαλύτερο κίνητρο να βρει την Ελίτα
από τον Γουίλφ Νέδερτον.
Συγγνώμη, Φλιν.
Ξέρω ότι είναι το τελευταίο που θες.
Χρειαζόμαστε πληροφορίες.
Αν επιθυμείτε κάποια αλλαγή,
μπορούμε να την κάνουμε εύκολα.
Γουίλφ Νέδερτον.
Θα μπω κατευθείαν στο θέμα μας. Σε κανέναν μας δεν περισσεύει χρόνος.
Προσπαθώ να βρω μια γυναίκα. Την Ελίτα Γουέστ.
Μπορεί να είστε το τελευταίο άτομο που την είδε.
ΕΛΙΤΑ ΓΟΥΕΣΤ
Νομίζω ότι πρέπει πρώτα να μου πεις
γιατί έρχονται να σκοτώσουν εμένα και τους δικούς μου.
Μετά, ίσως πάω να ψάξω την αγνοούμενη στον ηλίθιο Προσομοιωτή σας.
Δεν είστε σε Προσομοιωτή.
Είστε μέσα σε ένα Περιφερειακό.
Τηλεπαρούσα.
Καθοδηγείτε αυτό το σώμα σαν να ήταν δικό σας. Κι όλα αυτά...
Ελάτε να σας δείξω.
Δεν είναι το Λονδίνο.
Γιατί το λέτε αυτό;
Πού πήγαν όλοι;
Εδώ το πράγμα αρχίζει να περιπλέκεται κάπως.
Είναι το Λονδίνο,
αλλά 70 χρόνια μετά απ' αυτό που θεωρείτε παρόν.
Αλήθεια περιμένεις να το χάψω αυτό;
Ότι ταξίδεψα στον χρόνο μέχρι εδώ;
-Στο Λονδίνο του μέλλοντος; -Όχι.
Καθόλου.
Αν ήταν ταξίδι στον χρόνο, όπως λέτε,
το σώμα σας θα ήταν εδώ.
Αυτή είναι απλή μεταφορά δεδομένων.
Ο τεχνικός όρος είναι "κβαντική διοχέτευση".
-Καταλαβαίνω ότι νιώθετε μπερδεμένη. -Δεν είμαι.
Καθόλου μάλιστα. Απλώς δεν σε πιστεύω.
Θέλετε μια απόδειξη αξιοπιστίας;
Η μητέρα σας.
Έχει όγκο στον εγκέφαλο.
Γλοίωμα.
Δεν χρειάζεται να 'σαι από το μέλλον για να ξέρεις...
Θα τη σκοτώσει σε τέσσερις εβδομάδες.
Στις 22 Σεπτεμβρίου.
Αργά το βράδυ.
Δεν είναι αλήθεια.
Ο γιατρός δεν είπε κάτι τέτοιο. Πολλά μπορούν να γίνουν ακόμα.
Μήπως ο πόνος έχει γίνει εντονότερος;
Αυτό είναι το πρώτο σημάδι.
ΝΕΚΡΟΛΟΓΙΕΣ
Η Έλα Φίσερ, 50 ετών, πέθανε αργά το βράδυ της 22ας Σεπτεμβρίου...
Έχουμε αναπτύξει ένα φάρμακο που θεραπεύει το γλοίωμα. Μάλλον εύκολα.
Σαν να ψεκάζεις ένα αγριόχορτο, σαν να λέμε.
Έχω στείλει τη συνταγή στο φαρμακείο σας. Την εκτυπώνουν τώρα.
Δεν έχουμε λεφτά για το Pharma Jon.
Τους στείλαμε ήδη τα χρήματα.
Σκεφτείτε το, κυρία Φίσερ. Γρήγορα, όμως.
Η κατάσταση είναι επείγουσα. Δεν φαντάζεστε πόσο.
Εσείς κι οι δικοί σας διατρέχετε τεράστιο κίνδυνο.
Αυτοί που ήρθαν να σας σκοτώσουν δεν θα είναι οι τελευταίοι.
Χρειάζεστε τη βοήθειά μου.
Κι εγώ θα χρειαστώ τη δική σας.
Τα λέμε σύντομα.
Έχουν ήδη πέσει στο τραπέζι το θάψιμο και το κάψιμο.
Και ο δύσκολος, ίσιος δρόμος να πάρουμε το γραφείο του Σερίφη.
Σκέφτηκα να σε ρωτήσω πριν προχωρήσουμε σε οτιδήποτε.
Θάψτε τους. Εγώ πάω στην πόλη.
-Για ποιον λόγο; -Θα σου πω όταν γυρίσω.
-Δεν μπορείς να πας μόνη. -Καλά.
Τότε, στείλε κάποιον.
Υπάρχει κάτι που θες να μου πεις, μαμά;
Για ποιο πράγμα;
Για το γλοίωμά σου.
Αχ, γλυκιά μου.
Ποιος σου το είπε;
Λυπάμαι, Φλιν.
Ειλικρινά λυπάμαι.
Όταν σου λένε κάτι τέτοιο...
Μαμά.
...ίσως ακούγεται χαζό, μα ξαφνικά βλέπεις πόσο πολύτιμη είναι η κάθε μέρα.
Και η ιδέα να κλέψω έστω κι ένα δευτερόλεπτο από σένα, να...
να σε επιβαρύνω με θλίψη,
ενώ μπορούσα να σε προστατέψω...
Πόσο σου δίνουν;
Έξι εβδομάδες.
Αν είμαι τυχερή.
Είπα στη νοσοκόμα ότι, αν ήμουν τυχερή, δεν θα είχα βρεθεί εκεί εξαρχής.
Αυτό το νέο φάρμακο είναι...
Είναι πειραματικό.
Δεν ξέρουμε τι έχει μέσα.
Τι χειρότερο να πάθω, Φλιν;
Να με σκοτώσει λίγο νωρίτερα;
Έλα τώρα.
Εντάξει.
Και μη χειρότερα.
-Γεια. -Γεια.
Έχει καφέ στο γραφείο.
Ευχαριστώ.
Τώρα θα μου ήταν χρήσιμες κάποιες πληροφορίες,
αν έχεις.
Δεν θα με πιστέψεις.
Για δοκίμασε.
Δεν είναι Προσομοιωτής.
Όταν φοράω τα ακουστικά, κατευθύνω ένα κανονικό σώμα.
Σαν κάποιο είδος ρομπότ, θα έλεγα,
αλλά στο πιο ρεαλιστικό.
Μοιάζει μ' εμένα. Το νιώθω σαν εμένα.
Μόνο που βρίσκομαι... στο Λονδίνο,
σύμφωνα με τον τύπο.
Αυτά μπορώ να τα πιστέψω.
Δεν φτάσαμε στο δύσκολο κομμάτι.
Λέει ότι, όσο ήμουν εκεί, είδα κάτι.
Γι' αυτό, κάποιοι τύποι θέλουν να με σκοτώσουν για να μη μιλήσω.
Πάλι δεν βλέπω κάτι τόσο αδύνατον να πιστέψω.
Είναι στο μέλλον, Μπέρτον.
Εκεί είναι αυτός.
Στο 2100.
Να υποθέσω ότι σου έδωσε κάποιον λόγο να το πιστέψεις;
Είδες τη μαμά καθώς ανέβαινες;
Είναι καλά;
Έτσι λέει.
Αλλά ο Λίον λέει ότι οι ζωτικοί δείκτες είναι άνω κάτω. Σαν να πολεμά κάτι.
Γιατί ρωτάς;
Αυτός ο τύπος μού έδωσε κάτι γι' αυτήν.
Ένα φάρμακο. Για τον όγκο της.
Λέει ότι θα τη γιατρέψει.
Γάμα το. Δεν θα το δεχτούμε τόσο...
Της το έδωσα.
Τι έκανε, λέει;
Μου έδειξε τη νεκρολογία της, εντάξει;
-Δεν μπορείς να... -Θα πεθάνει σε έναν μήνα,
-εκτός αν κάνουμε κάτι. -Το πίστεψες;
Ήταν αληθινό, Μπέρτον. Έτσι ένιωθα.
Έτσι ένιωθες;
Το 'χεις χάσει τελείως;
Θα πάω ξανά. Να πάρω πληροφορίες.
Ούτε με σφαίρες.
-Θα πάω εγώ! -Όχι. Δεν θέλει εσένα.
-Εμένα θέλει. -Χέστηκα ποιον θέλει.
Τον αφήνεις να πιστεύει ότι κάνει κουμάντο.
Γιατί πρέπει πάντα να τα γαμάς όλα;
Να πάρει. Άκου, με συγχωρείς. Εντάξει;
Σε έχουμε ανάγκη εδώ.
Το ξέρεις.
Τι θα συμβεί, αν έρθουν κι άλλοι να μας κυνηγήσουν;
Αλλά εγώ θα πάω, Μπέρτον.
Αυτό δεν το συζητάω. Σύμφωνοι;
Καλώς ήρθατε και πάλι.
Πού βρισκόμαστε;
Στον πίσω κήπο ενός σπιτιού στο Νότινγκ Χιλ.
Ανήκει στον Λεβ Ζούμποφ.
Είναι αυτός με το γιλέκο.
Αυτά είναι...
Θυλακίνοι. Αν και μπορεί να τα λέτε αλλιώς.
Τίγρεις Τασμανίας.
Τα είδα στην τηλεόραση, όμως τα είχαν για εξαφανισμένα.
Ένα χόμπι του Λεβ είναι να ανασυστήνει τέτοια είδη.
Από το DNA τους.
Δαγκώνουν;
Αυτά είναι σχεδιασμένα για κατ' οίκον συντροφιά.
Υπάρχει μια παρόμοια γενετική γραμμή, που είναι άγρια.
Γιατί είμαστε εδώ;
Για να συναντήσουμε τον Λεβ και τους δύο τεχνικούς.
Είμαστε στον κήπο, για να έχετε λίγο χρόνο να εγκλιματιστείτε πριν αρχίσουμε.
Πριν αρχίσουμε τι;
Την αναφορά σας.
Ο Λεβ είναι που με προσέλαβε για να βρω την Ελίτα,
τη γυναίκα που εξαφανίστηκε.
Και τι είναι ο τεχνικός;
Κάποιος ειδικευμένος σε τεχνικά ζητήματα.
Άμα το έχεις με τις λέξεις...
Ο Όσιαν είναι ο κύριος που στέκεται μάλλον απειλητικά μπροστά στο δέντρο.
Έχει ταλέντο σ' αυτά τα πράγματα, όπως θα δείτε.
Η Ας είναι η εξαιρετικά κατηφής νεαρή γυναίκα δίπλα στο τραπέζι.
Αυτοί συντηρούν τη σύνδεση μεταξύ των δύο κόσμων μας.
Η οποία είναι μάλλον πιο επισφαλής απ' όσο θα προτιμούσαμε.
Μπορούμε να τους φέρουμε μέσα, πριν ξεστομίσει κάτι που δεν πρέπει;
Έχουμε σερβίρει, Γουίλφ.
Μπορείς να το κλείσεις.
Τι γίνεται μ' αυτό το πράγμα όταν δεν είμαι μέσα;
Έχει έναν οκτάωρο κύκλο ύπνου.
Τον υπόλοιπο χρόνο, όταν είσαι στη δική σου παραφυάδα, τρέχει με ΤΝ.
Παραφυάδα;
Όταν κάποιος από το δικό μας παρόν ήρθε σε επαφή με το παρελθόν,
εκείνο το παρελθόν διακλαδίστηκε και σχημάτισε δικό του συνεχές.
Ή παράλληλη χρονική αλληλουχία, αν προτιμάτε. Ή παραφυάδα.
Με άλλα λόγια,
οι δύο χρονικές αλληλουχίες μας ήταν όμοιες, μέχρι τη στιγμή της επαφής.
Τότε, χωρίστηκαν.
-Δεν βοηθάς. -Μπορείς να παρέμβεις όποτε θες.
Είναι αρκετά περίπλοκο, ακόμα και για μας.
Ίσως πρέπει να επικεντρωθούμε στα πιο επείγοντα ζητήματα
και να θεωρήσουμε ότι τα άλλα θα τα βρούμε στην πορεία.
Επείγοντα, όπως αυτοί που έρχονται να σκοτώσουν την οικογένειά μου;
Παραδείγματος χάριν.
Ή, από τη δική μας πλευρά, τι συνέβη στην Ελίτα Γουέστ.
Γιατί είναι σημαντική για σας;
Εργαζόταν σε μια νομική οντότητα ονόματι Ινστιτούτο Ερευνών.
Λόγω καθηκόντων, είχε πρόσβαση στην παραφυάδα σου.
Την πληρώναμε για να μας παρέχει μια κρυφή είσοδο σ' αυτήν.
Τώρα που αγνοείται, κινδυνεύουμε να χάσουμε αυτήν τη σύνδεση.
Και τι γυρεύατε όλοι εσείς στον κόσμο μου;
Συγγνώμη;
Μπαίνετε σε πάρα πολλή φασαρία για να μάθετε πράγματα.
Δεν είναι λογική η απορία μου;
-Μπορείς να το πεις διανοητική περιέργεια. -Ένα παιχνίδι, ας πούμε;
Όπως όταν παίζεις Προσομοιωτή;
Θα έλεγα ότι υπάρχει κάποια αναλογία.
Επομένως, δεν είμαστε πραγματικοί για σας; Εγώ, οι δικοί μου, οι φίλοι μου.
Είμαστε εμείς πραγματικοί για σένα;
Δεν έχω καταλήξει ακόμα.
Έχουμε έναν επισκέπτη.
Τόμι Κόνσταντιν.
Πεζός. Στον δρόμο, στα 500 μέτρα.
Μαζέψτε τα ντρόουν. Αποσυρθείτε. Έρχομαι.
Ελήφθη.
Κάρλος, κάλυψέ με.
Έρχομαι.
-Τι κάνω; -Κάθισε και πρόσεχέ την.
Αν ξυπνήσει, μην της πεις πού πάω.
-Δεν θα πω ψέματα. -Δεν σου ζητάω κάτι τέτοιο.
Απλώς πες ότι κάνω μια περιπολία. Μετά, προσπάθησε να την κρατήσεις εκεί.
Το φάρμακο που έδωσες στη μητέρα μου
απλώς την έχει κάνει ακόμα χειρότερα.
Θα κάνει αυτό που υποσχέθηκα. Περιμένετε λίγο.
Εκείνη δεν έχει χρόνο να περιμένει.
Εσείς μου το είπατε. Επί τη ευκαιρία, πώς έχετε αυτές τις πληροφορίες;
Τι άλλο ξέρετε; Έχετε τη νεκρολογία της.
Μ' εμένα τι γίνεται;
Όπως εξηγήσαμε νωρίτερα, όταν κάποιος από τον κόσμο μας είχε επαφή με...
Ναι, αυτό το κατάλαβα. Με τις παραφυάδες.
Αλλά η Φλιν Φίσερ στη δική σας αλληλουχία;
Παντρεύεται, κάνει παιδιά;
Ζει ακόμη;
Ο αδερφός μου;
Έχουμε πληροφορίες μέχρι ένα ορισμένο σημείο.
Μετά απ' αυτό, όμως, τα αρχεία γίνονται αναξιόπιστα.
Ποιο σημείο; Γιατί αυτό;
Πολλά μπορούν να συμβούν σε 70 χρόνια, κα Φίσερ.
Πολλά συνέβησαν.
Τι, όμως; Συγκεκριμένα.
Φοβάμαι ότι πλατειάζουμε...
Τι μου κρύβετε όλοι;
Αυτές είναι εξαιρετικές απορίες. Εν καιρώ θα απαντηθούν.
Σας δίνω τον λόγο μου.
Το λες διαρκώς αυτό, αλλά ηχεί κάπως κούφιο.
-Κυρία Φίσερ... -Πότε θα ανακάμψει η μητέρα μου;
Μεταξύ τους, μπορούν να μιλούν κρυπτογραφημένα.
Θα το συνηθίσετε.
Παρότι κάποια ενόχληση θα είναι αναπόφευκτη.
Ενημέρωνα απλώς την Ας
ότι η εν λόγω φαρμακευτική αγωγή έχει 57% αποτελεσματικότητα.
Που σημαίνει;
Την ικανότητα να φέρει το επιθυμητό ή επιδιωκόμενο αποτέλεσμα.
Από το λατινικό efficacia.
Την ξέρω τη γαμημένη λέξη.
Τι σημαίνει αυτό για τη μητέρα μου ρωτάω.
Δεν μπορούμε να εγγυηθούμε ότι το φάρμακο θα δουλέψει.
Υποθέτω ότι το "ψεκάζω αγριόχορτα" έχει πολύ διαφορετικό νόημα στο μέλλον.
Έχετε εξαφανισμένα ζώα που επαναφέρατε στη ζωή,
ταξίδι στον χρόνο, κινούμενα τατουάζ.
Αλλά δυσκολεύεστε να βοηθήσετε μια καλή γυναίκα
που η τύχη τής φέρθηκε άσχημα τελευταία.
Κάντε το,
και θα αρχίσω να συζητάω για την αγνοούμενή σας.
Σας δίνω κι εγώ τον λόγο μου.
Έχεις δει ποτέ τέτοια σφαίρα;
Κοίτα να δεις. Είναι μια SPC των 6,8 χιλιοστών.
Τις χρησιμοποιούσαμε στον πόλεμο πού και πού.
Τι λες; Μπράβοι ναρκεμπόρων;
Ό,τι ξέρεις, ξέρω.
Μέχρι εδώ πέρα, όμως;
Παράξενο μου φαίνεται. Διαφωνείς;
Όλα παράξενα μου φαίνονται, Τόμι.
Έχετε κάτι με τη Φλιν εναντίον της Ντίντι κι εμένα;
Γιατί να έχουμε κάτι;
Τόσα αμάξια.
Σαν να ετοιμάζεστε να ψήσετε κανένα γουρούνι.
Απλώς αναρωτιέμαι γιατί δεν μας καλέσατε.
Του Ρις δεν είναι αυτό το φορτηγό;
Και του Λίον; Του Κάρλος, επίσης;
Ναι, κάνουμε ένα από αυτά τα χαζά μας τουρνουά ντρόουν.
Εσύ δεν είσαι κανένας αργόσχολος για να μπλέκεις μ' αυτά.
Όχι. Μάλλον όχι.
Φλιν.
Μπέρτον.
Γαμώτο.
Ξέρω πόσο έχεις επενδύσει προσωπικά, Γουίλφ.
Ανησυχώ, λοιπόν, μήπως νιώθεις μια φυσιολογική παρόρμηση
να το επισπεύσεις με την κα Φίσερ.
Πρέπει να την αφήσουμε να βρει τον βηματισμό της πριν την πιέσουμε πολύ.
Είπες ότι δεν μπορούμε να χάνουμε χρόνο.
Δεν θα τον έλεγα χαμένο,
εφόσον έτσι γίνει πιο συνεργάσιμη.
Νόμιζα ότι απλώς ήθελες να μιλήσεις στην Ελίτα.
Γι' αυτόν τον λόγο κανόνισα τη συνάντηση γνωριμίας.
Πράγματι. Και αυτές οι συζητήσεις
κατέστησαν πιθανή την πρόσβαση στον κόσμο της κοπέλας.
Γιατί θες πρόσβαση;
Γουίλφ,
πάντα μου έδινες την εντύπωση κάποιου που μπορούσε να διακρίνει τη διαφορά
ανάμεσα σε καλή γνώση και κακή γνώση.
Όπου "καλή" σημαίνει αυτήν που σου προσφέρει δύναμη ή πλεονέκτημα.
Και "κακή" αυτή που μπορεί να σε βάλει σε θανάσιμο κίνδυνο.
Αυτό έχω να το καυχιέμαι. Στους φίλους μου δεν λέω ψέματα,
γι' αυτό, σε παρακαλώ, πρόσεχε τι ρωτάς.
Θα μου ήταν πολύ δυσάρεστο να πάψω να σε θεωρώ φίλο.
Χαιρετισμούς στη Φλιν και στη μαμά σας.
Έγινε, Τόμι, θα τους το πω.
Τι είπε;
Δύο παρατημένα SUV, αρκετά πιο πέρα στον δρόμο.
Με μια νέα τεχνολογία απόκρυψης. Το οποίο εξηγεί κάποια πράγματα.
Καλά είσαι;
Δεν ξέρω, ρε Μπέρτον.
Πώς σκατά συμβαίνουν όλα αυτά τώρα;
Εκεί πίσω έχουμε έναν σωρό πτώματα.
Δεν μπορείς να σκέφτεσαι έτσι.
Θα μας βοηθήσουν οι φίλοι σου από το μέλλον ή είμαστε μόνοι;
Είπαν ότι παρακολουθούν.
Μάλλον θα κοιτάξουν να μας προειδοποιήσουν πριν από το επόμενο κύμα.
-Πόσο νωρίτερα; -Όσο μπορούν.
Στέλνουν χρήματα, πάντως.
Πολλά. Διακόσιες πενήντα χιλιάδες δολάρια.
Μόλις μπουν στον λογαριασμό μου, θα χάσω την ασφάλισή μου.
Το ξέρω. Μην ανησυχείς, τους το είπα. Κάποια εναλλακτική θα βρουν.
Όπως;
Δεν το πιστεύω. Δεν είναι δυνατόν.
Κέρδισα το λαχείο, ρε μαλάκες!
Πάντα ήμουν τυχερός. Το ξέρετε κι οι δύο.
Η τύχη δεν έπαιξε κανέναν ρόλο, Λίον.
-Δηλαδή γνωρίζετε κάποιους στο... -Χαμήλωσε την ένταση.
Στο μέλλον; Χάρη σ' αυτούς κέρδισα; Πώς το εξηγείτε αν όχι με την τύχη;
Λίον.
Από τον κύριο Πίκετ. Μαζί με τα συγχαρητήριά του.
Τον Κορμπέλ Πίκετ; Αλήθεια;
Ναι.
Χριστός και Παναγία.
Απλώς σήκωσε το ποτήρι. Ευχαρίστησέ τον.
Θέμα τρόπων, Φλιν.
Βασικά πρέπει... Πρέπει να πάω τουαλέτα.
Ο μαλάκας συνεχίζει να μας κοιτάζει.
Ο ηλίθιος ξάδερφός μας μόλις κέρδισε το λαχείο,
κάτι που μας κάνει ενδιαφέροντες για ένα-δυο λεπτά.
Με πιστεύεις τώρα; Όλα αυτά με το μέλλον;
Είναι ένα βήμα, το παραδέχομαι.
Κι όχι μικρό, μάλιστα.
Τι είναι αυτό;
Λίστα ψώνιων για τον μικρό στρατό μας.
Πρόγραμμα υπηρεσιών.
Ο Κόνερ πού είναι;
Τον ξέρεις τον Κόνερ.
Ναι. Ξέρω, επίσης, ότι ζητώντας του να βοηθήσει ίσως μετράει ως καλή πράξη.
Ίσως; Ίσως μας πάρει και στον λαιμό του.
Έλα τώρα, Μπέρτον.
Δεν μας χάλασε η παρουσία του τις προάλλες.
Γυρίσαμε τον τροχό της τύχης, και πετύχαμε τον Κόνερ νηφάλιο.
Που σημαίνει ότι δεν έχει μόνο ο ξάδερφος Λίον την τύχη με το μέρος του.
Έχεις κάτι να πεις;
Το είπα ήδη.
Δεν μπορώ να διορθώσω κάτι που δεν διορθώνεται, Φλιν.
Όχι μέσα σ' αυτόν τον χαμό.
Καλά. Εγώ πάω σπίτι.
Κάτσε, περίμενε.
Μίλησα στον Ρις για τον Προσομοιωτή.
Πώς μας έβγαλες από τον αχυρώνα.
Και;
Άφησες τα πρόβατα να βγουν επειδή ένιωθες άσχημα γι' αυτά, έτσι;
Κι όταν έφυγαν, αποκαλύφθηκε το τρακτέρ.
Ήταν σαν ο Προσομοιωτής να σου έδωσε...
ένα μπόνους συμπόνιας.
Από άποψη τακτικής, όμως, θυσίασες ένα πολύτιμο ατού.
Οι ναζί θα μας έκαναν έφοδο, και τα πρόβατα θα ήταν η μόνη κάλυψή μας.
Καλά.
-Πώς θα το έβρισκες, λοιπόν; -Αυτό θέλω να πω.
Νιώθεις άσχημα για τον Κόνερ. Σε καταλαβαίνω. Όλοι έτσι νιώθουμε.
Εδώ, όμως, κανείς δεν μοιράζει μπόνους συμπόνιας.
Στον πραγματικό κόσμο, δεν θα υπάρχει κανένα τρακτέρ.
Σίγουρα. Όμως, αν υπήρχε,
εσύ δεν θα το έβρισκες. Έτσι δεν είναι;
Τα λέμε σπίτι.
Να πάρει, Φλιν.
...του Τμήματος Εντομολογίας στο Πανεπιστήμιο Κορνέλ.
...μέλισσες της αποικίας.
Οι εργάτριες, οι κηφήνες, η βασίλισσα,
όλοι συμβάλλουν στην εύρυθμη λειτουργία της κυψέλης.
Και κανείς τους, ούτε η ίδια η βασίλισσα,
δεν μπορεί να επιβιώσει χωρίς την υποστήριξη των άλλων.
Ωστόσο, παρά τη συνεργατική και ιδιαίτερα οργανωμένη φύση τους,
οι περιβαλλοντικές πιέσεις έχουν οδηγήσει τον πληθυσμό τους σε ελεύθερη πτώση,
επιφέροντας σοβαρές αλυσιδωτές συνέπειες στη γεωργία
και οικονομικό αναβρασμό στην κοινωνία μας. Για παράδειγμα...
μια μελέτη σε αμυγδαλοκαλλιεργητές στην Καλιφόρνια
διαπίστωσε ότι η απουσία μελισσών μείωσε το ετήσιο εισόδημά τους κατά 75.000...
Σκέφτεσαι ποτέ ότι μπορεί να φας κανέναν μ' αυτό;
Αν ξυπνήσεις και τρομάξεις;
Γι' αυτό έχεις αραιώσει τις επισκέψεις σου;
Φοβάσαι μήπως δεν προλάβεις να ρίξεις πρώτος;
Είσαι πιωμένος, Κόνερ;
Κάτι είμαι, πάντως.
Αυτό είναι σίγουρο.
Δεν απάντησες, όμως, στην ερώτησή μου.
Γιατί έχεις αραιώσει τις επισκέψεις σου;
Εδώ δεν είμαι τώρα;
Έφτασα στο σημείο να σκέφτομαι ότι μπορεί να σε βρω νεκρό κάποια μέρα.
Ίσως δεν άντεχα το βάρος.
Γιατί ήρθες τώρα, λοιπόν;
Μετά τη βραδιά του μακελειού, χάθηκες.
Το κέφι εξατμίστηκε πολύ γρήγορα.
Έχω καταλάβει ότι με την ηρεμία δεν τα πάω καλά.
Πάντως, το πάρτι μάλλον θα συνεχιστεί.
Χρειάζομαι έναν καλό επιλοχία.
Τις προάλλες, καθώς ερχόμουν προς το σπίτι σου...
Αυτοί οι τύποι με άκουσαν να πλησιάζω
κι έτρεξαν στους θάμνους.
Είδα μόνο έναν τους, αλλά με είχε στο στόχαστρο.
Το μόνο που έπρεπε να κάνει ήταν να τραβήξει τη σκανδάλη. Ξέρεις τι έκανε;
Απλώς με άφησε να περάσω με το αμαξάκι μου.
Υπέθεσα ότι πήγαιναν προς του Μπέικερ,
ότι ο Κορμπέλ Πίκετ τα είχε πάρει με τον Τζάσπερ.
Συνέχισα να το σκέφτομαι
ενώ ανέβαινα τον δρόμο.
Το παλικάρι μόνο για έναν λόγο μπορεί να με άφησε να περάσω.
Από οίκτο.
Όσο το σκεφτόμουν, τόσο θύμωνα.
Αποφάσισα ότι θα τον σκότωνα, όπου κι αν κατευθυνόταν.
Μέχρι να γυρίσω,
οι τύποι σάς είχαν στα σχοινιά.
Έπρεπε, ως καλός γείτονας, να δώσω ένα χεράκι.
Για περίπου 12 ώρες, αυτό με έκανε να νιώθω καλά.
Σαν να είχα εξιλεωθεί προς τον εαυτό μου.
Πόσα λες να ξοδεύει η Υπηρεσία Βετεράνων
προσπαθώντας να συνεφέρει όλους εμάς τους σακάτηδες;
Λιγότερα απ' όσα χρειάζονται.
Φαίνεται πως το καλύτερο θα ήταν να μας αφήσουν να φαγωθούμε μεταξύ μας.
Θα έλυνε όλο το πρόβλημα, αν το σκεφτείς.
Οι μισοί θα πέθαιναν, ο υπόλοιποι θα ήταν χαρούμενοι.
Πες μου ότι δεν χάρηκες με εκείνη τη μάχη.
Να το.
Αυτό ακριβώς εννοούσα.
Κάνω λάθος; Κάνω;
Τι παίζει μ' εσάς εκεί πέρα;
Η Φλιν πήγε μια βόλτα στο Λονδίνο του μέλλοντος. Είδε κάτι που δεν έπρεπε.
Τώρα, άνθρωποι από εκεί προσλαμβάνουν ντόπιους να μας φάνε.
Είμαι κομμάτια, αλλά όχι τόσο.
Δεν απαιτώ να με πιστέψεις, θέλω μόνο να με βοηθήσεις. Κοίτα να ξεμεθύσεις.
Κι έλα να μείνεις σ' εμάς.
Ο Λίον θα σου δίνει ένα χεράκι, αν χρειαστεί.
Δεν είναι δουλειά του πλέον.
Δεν νομίζω να το είδε ποτέ σαν δουλειά, Κόνερ.
Ούτε θα χαιρόταν αν σ' άκουγε να το περιγράφεις έτσι.
Μόλις σου είπα ότι σκότωσα κάποιους νεαρούς επειδή μου έδειξαν οίκτο.
-Και; -Κάνεις κι εσύ το ίδιο;
Εγώ ήθελα να δείξω ότι σε νιώθω, βασικά.
Υπάρχει διαφορά, ρε γαμώτο;
Μακάρι να 'ξερα, φίλε.
Η προσφορά ισχύει, αν τη θέλεις.
Αλλά μόνο αν είσαι νηφάλιος. Αδιαπραγμάτευτο.
Το πρωί θα θυμάσαι αυτά που σου είπα;
Θα έλεγα...
πενήντα-πενήντα.
ΕΠΙΛΟΓΗ ΜΟΥΣΙΚΗΣ LLUVIA DE ORO - CAMERON IAN MCBRIDE
Ελεύθερο πουλί απόψε, Μανουέλ.
Μήπως θα θέλατε κάποια συνοδό;
Βρε τον πονηρό.
Για τι με πέρασες;
Τότε, αφού το θέτεις έτσι,
δεν θα αρνιόμουν λίγη παρέα.
Πώς σε λένε, γλύκα;
Κάρμεν.
Όπως η κυρία της Chiquita.
Υπήρχε κάποτε ένα φρούτο που λεγόταν μπανάνα.
Εξαφανίστηκε εξαιτίας κάποιου μύκητα. Πολύ κρίμα.
Έχεις κάποια ταλέντα που θα έπρεπε να γνωρίζω;
Μας επιτρέπετε, σενιορίτα;
Δύσκολο να επικοινωνήσει κανείς μαζί σας, κύριε Πίκετ.
Σύμφωνα με τα αρχεία μας, είστε ένα άτομο
με κάποια εξουσία και επιρροή στο Κλάντον, γύρω στο 2030.
Φαίνεται επίσης ότι είστε ένας άνθρωπος που δεν ενδίδει σε πολλές αναστολές.
Ισχύουν αυτά;
Τι σκατά συμβαίνει εδώ;
Αντιμετωπίζουμε ένα πρόβλημα που μάλλον απαιτεί να ξέρει κάποιος τα κατατόπια.
Είμαστε πρόθυμοι να σας πληρώσουμε δέκα εκατομμύρια δολάρια,
για να εξοντώσετε δύο μέλη της κοινότητάς σας.
Από πού είστε; Εσωτερικής Ασφάλειας;
Χακάρατε αυτό το μαραφέτι, καθίκια;
Είμαστε διατεθειμένοι να πιστώσουμε το 25% στον λογαριασμό σας αμέσως,
ως δείγμα καλής θέλησης.
Τα υπόλοιπα θα πληρωθούν μετά.
Τα άτομα που μας ενδιαφέρουν ονομάζονται Φλιν και Μπέρτον Φίσερ.
Για βλάκα με περνάς;
Αυτό λέγεται παγίδευση, κάθαρμα.
Τόσο απλά!
Τερματισμός παιχνιδιού.
Αν είναι δυνατόν.
Αναθεματισμένα καθίκια.
ΜΙΛΑΓΚΡΟΣ ΚΟΛΝΤΙΡΟΝ
ΑΠΟΤΕΛΕΣΜΑΤΑ ΓΙΑ "ΜΙΛΑΓΚΡΟΣ ΚΟΛΝΤΙΡΟΝ"
ΤΙ ΣΗΜΑΙΝΕΙ ΜΙΛΑΓΚΡΟΣ; ΣΚΕΦΤΕΙΤΕ ΟΝΟΜΑ ΜΩΡΟΥ
ΓΟΥΙΛΦ ΝΕΔΕΡΤΟΝ
ΔΕΝ ΥΠΑΡΧΟΥΝ ΑΛΛΑ ΑΠΟΤΕΛΕΣΜΑΤΑ ΓΙΑ "ΓΟΥΙΛΦ ΝΕΔΕΡΤΟΝ"
ΕΛΙΤΑ ΓΟΥΕΣΤ
ΑΠΟΤΕΛΕΣΜΑΤΑ ΓΙΑ "ΕΛΙΤΑ ΓΟΥΕΣΤ"
Πώς ήταν η Αβάνα;
Πάντα καλύτερη όταν είσαι κι εσύ εκεί.
Επίτρεψέ μου να αμφιβάλω.
Σίγουρα μια χαρά καταφέρνεις να μπλέκεις και μόνος.
Σε κάποιο τσα-τσα-τσα.
Φοβάμαι ότι πρέπει να κάνουμε ένα διάλειμμα από την εξωτική Κούβα.
Πώς έτσι;
ΠΙΣΤΩΣΗ ΛΟΓΑΡΙΑΣΜΟΥ - 2.500.000 ΔΟΛΑΡΙΑ
Κορμπέλ;
Μπέρτον, σήκω κι έλα εδώ αμέσως.
Μαμά;
Τι κάνεις; Είσαι καλά;
Πεινούσα. Ένιωθα...
Ένιωθα σαν να έβλεπα κάποιο όνειρο.
Μαμά.
Βλέπω, Φλιν.
-Μαμά. -Σε βλέπω.
Σε βλέπω.
ΣΤΟ ΕΠΟΜΕΝΟ ΕΠΕΙΣΟΔΙΟ
Τι σχέση έχετε με έναν άντρα ονόματι Κορμπέλ Πίκετ;
Δεν θα προκόψεις στη ζωή,
αν δεν έχεις το κουράγιο να γίνεσαι σκληρός πού και πού.
Αυτός μπορεί να είναι τέτοιος άνθρωπος. Εμείς δεν είμαστε έτσι.
Θα έπρεπε να υπάρχει απλούστερος τρόπος να σκοτώσεις μια κοπέλα.
Η Ελίτα άφησε ένα στοιχείο για τις κινήσεις της.
Πάντα της άρεσαν οι γρίφοι.
Γουίλφ. Αυτό είναι το σπίτι μου.
Έφτασα.
Υποτιτλισμός: Ειρήνη Παπαδάκη
Επιμέλεια Γιώργος Μικρογιαννάκης